கேள்வி: உக்ரைன் - பெயர்க்காரணம் பற்றி நீங்கள் என்ன அறிந்துள்ளீர்கள்?
பதில்: உக்ரைன் என்ற பெயரின் சொற்பிறப்பியல் தோற்றம் குறித்து பல்வேறு கருதுகோள்கள் உள்ளன. மிகவும் பரவலான கருதுகோள், இது "எல்லைநாடு" என்பதற்கான பழைய சிலாவிக் மக்கள் சொல்லில் இருந்து வந்ததாகக் கருதுகிறது. 17-20 ஆம் நூற்றாண்டுகளில், நாடு ''உருசியமயப்படுத்தல்'' கொள்கையால் பெரிதும் பாதிக்கப்பட்டது. இது உக்குரேனிய மொழியின் பயன்பாட்டையும், தேசியத்தையும் பாதித்தது. 20 ஆம் நூற்றாண்டின் பெரும்பாலான காலப்பகுதியில், ஆங்கிலம் பேசும் உலகில் உக்ரைன் "தி உக்ரைன்" என்று குறிப்பிடப்பட்டது. "உக்ரையீனா" என்ற சொல்லுக்கு "எல்லைநாடு" என்று பொருள்படுவதே இதற்குக் காரணம்.[https://www.mentalfloss.com/article/32098/why-did-ukraine-become-just-ukraine Why Did "The Ukraine" Become Just "Ukraine"?][https://www.bbc.com/news/magazine-18233844 Ukraine or the Ukraine: Why do some country names have 'the'?] ஆனால் 1991 இல் நாடு சுதந்திரம் அடைந்ததிலிருந்து, இச்சொல்லின் பயன்பாடு அரிதாகிவிட்டது. அமெரிக்கத் தூதர் வில்லியம் டெய்லரின் கூற்றுப்படி, "தி உக்ரைன்" என்பது இப்போது நாட்டின் இறையாண்மையைப் புறக்கணிப்பதைக் குறிக்கிறது. உக்ரைனின் அதிகாரப்பூர்வ நிலைப்பாடு, "தி உக்ரைன்" என்பது இலக்கண ரீதியாகவும் அரசியல் ரீதியாகவும் தவறானது என்பதாகும்.